Source: http://www.tvziar.tv/news.php?extend.3319
Timestamp: 2018-02-22 10:25:28+00:00

Document:
﻿ TV ŽIAR: Daniel Gelien, starosta Slaskej, sa dočkal rozhodnutia súdu po 3 rokoch
Daniel Gelien, starosta Slaskej, sa dočkal rozhodnutia súdu po 3 rokoch
Starosta Slaskej sa až 3 roky po komunálnych voľbách v roku 2010 dočkal zadosťučinenia. V utorok 22.októbra Krajský súd v Banskej Bystrici konečne rozhodol v jeho prospech. O čo išlo v tomto spore?
V novembri 2010 posledný deň predvolebnej kampane v komunálnych voľbách na starostu v Slaskej sa v obci objavili plagáty, kde jeden z kandidátov na túto funkciu obvinil svojho protikandidáta Daniela Geliena okrem iného z toho, že zanedbával svoje povinnosti na obecnom úrade, že robil prácu nie pre obec a občanov Slaskej, že za výkon starostovskej funkcie dostával ostatné pôžitky, že zabúdal na vybavovanie stránok, podnetov od občanov, ich požiadaviek a problémov. Ďalej, že nechával svoje starostovské kompetencie na vybavovanie pracovníčkam a tiež, že občania boli uvedení do omylu, lebo pozemky, ktoré vykupovala obec akože pre seba, následne predávala ako ucelené parcely osobe, ktorá je blízka bratovi starostu.
Letáky s približne takýmto obsahom boli doručené do domácností v posledný deň volebnej kampane. Na druhý deň už začínalo volebné moratórium a Daniel Gelien teda nemal možnosť legálne sa brániť. Voľby vyhral, podal však na súd žalobou na ochranu osobnosti.
Po 3 rokoch súd skonštatoval, že tieto vyjadrenia boli lživé a nezakladali sa na pravde. Použitie týchto tvrdení zo strany protikanditáta mali za cieľ zdiskreditovať jeho osobu v očiach voličov a preto prikázal svojím rozhodnutím protikandidátovi, aby sa Gelienovi ospravedlnil.
V rámci okresu Žiar nad Hronom je to pravdepodobne prvý prípad z predvolebnej kampane, ktorý skončil na súde žalobou na ochranu osobnosti a súd rozhodol v prospech žalujúceho.
Prečítajte si náš krátky rozhovor s Danielom Gelienom.
Prečo ste sa rozhodli riešiť tento predvolebný spor súdnou cestou?
Gelien: Takáto štvavá kampaň mala negatívny dopad na moju rodinu, ktorá bola vtiahnutá do predvolebného boja a ja som chcel očistiť naše meno. Potom som mal záujem, aby verejnosť poznala pravdu, lebo v kampani sa má bojovať faktami a nie ohováraním. Ľudí tie letáky zmiatli, lebo boli presvedčení, že tvrdiť takéto závažné veci môže len niekto, kto má nato dôkazy a teda tieto tvrdenia sú pravdivé.Výsledok volieb však preukázal, že občania v Slaskej vo volebnej miestnosti pred voľbou rozmýšľajú.
Aká bola vaša obhajoba?
Gelien: Ja som sa obhajoval svedeckými výpoveďami, prehláseniami občanov a rôznymi dokladmi, ktoré preukazovali opak toho, čo bolo tvrdené v letáku. Môj protikandidát nepredložil súdu žiadne relevantné dôkazy na potvrdenie jeho tvrdení a súd skonštatoval, že v rámci dokazovania neprodukoval žiadne dôkazy na preukázanie pravdivosti jeho tvrdení.
Aký bol teda nakoniec rozsudok?
Gelien: Okresný súd ako prvostupňový súd rozsudkom uložil môjmu protikandidátovi povinnosť ospravedlniť sa mi za nepravdivé výroky v obecných novinách Hlásnik. Krajský súd ako druhostupňový a teda odvolací súd tento rozsudok okresného súdu potvrdil.
Ako sa zachováte, budete trvať na verejnom ospravedlnení podľa rozhodnutia súdu, alebo si podáte ruky.
Gelien: Samozrejme, že budem trvať na verejnom ospravedlnení. To bude vlastne satisfakcia za zásah do mojej ľudskej dôstojnosti. Podávanie rúk je bežné, ale iba v korektnej kampani.
Urobili by si to znovu, teda podali by ste žalobu znovu?
Gelien: Nekonal by som inak ani teraz. Viem, koľko času práci starostu venujem a výsledky práce celého tímu sú viditeľné a nemôže ich niekto negovať pár riadkami v letáku. Starosta obhajujúci svoj mandát vo voľbách predsa nebude pre nikoho trhacím kalendárom a nebude vrecom, do ktorého si môže každý ľubovoľne kopnúť. Aj mi máme svoju dôstojnosť a sme len ľudia, tak nech nás nikto neponižuje klamstvami.A som rád, že zrejme dozrel čas aj nato, aby sa kampane viedli férovo a aby sa v kampaniach súťažilo schopnosťami a programom a nie bulvárnym štýlom.
Pridal: Nataška Kategória: Obce, Štvrtok 24 október 2013 - 00:09:57, Prečítané: 2598x
Silní muži sa stretnú v Ladomeri
Ladomerská Vieska pripravila netradičnú akciu Kováčske dni HAMMER. Začína sa už v piatok a v sobotu sú pripravené akcie na celý deň a to nielen pre silných mužov ale pre celé rodiny.
70 rokov od najstrašnejšej tragédie v našom kraji
V týchto dňoch si pripomíname 70. výročie vypálenia obce Ostrý Grúň a Kľak. Udalosť pripomína pamätník v obci, viete však kto je jeho autorom a čo predchádzalo jeho vytvoreniu?
Nové osvetlenie Priemyselnej ulice
Osvetlenie na Priemyselnej ulici bolo nainštalované ešte v roku 1977, v súčasnosti už bolo nevyhovujúce a vodiči sa dlhodobo sťažovali na zlú viditeľnosť. Preto sa obec Ladomerská Vieska rozhodla urobiť jeho rekonštrukciu.
Návrat o 70 rokov: Pri Kosoríne sa strieľalo
Historické okamihy spred sedemdesiatich rokov, ktoré zasiahli do života obyvateľov žiarskeho regiónu, ožili v nedeľu 12. októbra v bojových ukážkach na Kosorínskych poliach.
Rekonštrukcia bojov počas SNP v Kosoríne
Dejinné momenty spred 70. rokov, ktoré zasiahli do života obyvateľov žiarskeho regiónu, oživia počas víkendu v bojových ukážkach na kosorínskom poli.
Nasťa Kuzminová na Psiaroch
Hronský Beňadik, časť Psiare v sobotu 27. septembra navštívila olympijská víťazka v biatlone Anastasia Kuzminová a chirurg Svetozár Haruštiak, aby si prebrali titul DoktorHororuSkaza.
TIP na pekný výlet
Prečítajte si zaujímavý článok o Vyhniach, kúpeloch, kaplnke, sochách a orchidei. Vedeli ste, že rastú aj vo Vyhniach?
Vo Vyhniach odhalia pamätnú tabuľu
Pamätnú tabuľu slovenskému architektovi Ladislavovi Eduardovi Hudecovi odhalia v sobotu 26. júla vo Vyhniach.
Prihláste sa na Asfaltcup
Obec Ihráč a miestne občianske združenie pozývajú všetkých fanúšikov volejbalu na 15. ročník tradičného turnaja Asfaltcup.
zhliadnuté 1711x
zhliadnuté 1254x

References: súd 
 súd 
 súd 
 súd 
 súd 
 súd 
 súd 
 súd 
 súd